Օրսէյ թանգարան

Օրսէի թանգարանը (ֆր. Musée d’Orsay) կը գտնուի Սեն գետի ձախ ափին եւ կը համարուի Փարիզի կարեւոր եւ ամէնէն շատ այցելուող թանգարաններէնՕրսէի թանգարանը։ 

Կը ներկայացնէ Եւրոպական արուեստը՝ ԺԹ. դարուն (1848-էն սկսեալ) եւ Ի. դարու սկիզբին (մինչեւ 1914)։ 

Թանգարանը կը համարուի ֆրանսական գեղանկարչութիւնը եւ քանդակը ներկայացնող մեծագոյն վայրերէն՝ 1848-1914 ժամանակաշրջանին։ 

 Պատմութիւն 
Թանգարանը կը գտնուի Օրսէի պալատին մէջ, որ կառուցուած է 1810-էն եւ զարդարուած՝ Թէոդոր Շասերիուի որմնանկարներով։ 

1840-ին, շէնքին ներքնայարկին մէջ տեղադրուած է Պետական խորհուրդը, իսկ երկու տարի ետք՝ առաջին յարկին մէջ՝ Հաշուիչ դատարանը։ 

Շէնքը այրած է 1871-ին  եւ աւերակներու տակ մնացած՝ մինչեւ որ Վիքթոր Լալու կը կառուցէ Օրսէի կայարանը՝ Փարիզ-Օրլի երկաթուղային ընկերութեան նախկին վերջնակէտին, 1900-ի Համաշխարհային ցուցահանդէսի այցելուները եւ օտարերկրեայ պատուիրակութիւնները ընդունելու նպատակով։

Օրսէի թանգարանը իր դռները կը բանայ փոխակերպուած երկաթուղային կայարանին մէջ՝ 9 Դեկտեմբեր 1986-ին, զայն վերածելու համար ԺԹ. դարու արուեստի թանգարանի՝ Հանրապետութեան նախագահ Վալերի Ժեսքար Տ'եսթէի նախաձեռնութեամբ, որ կը հաստատուի Ֆրանսուա Միթերանի կողմէ. շէնքը ամբողջովին կը վերակազմակերպուի։

6 Հոկտեմբեր 2007-ի գիշերը, մարդիկ թանգարան մուտք գործելով, լուրջ վնաս կը հասցնեն Քլոտ Մոնէի «Արժանթոյի կամուրջը» (1874) կտաւին՝ պատռելով զայն աւելի քան 10 սմ-ով։ Նկարը հետագային կը վերականգնի։

Թանգարանին տարածքներուն մասնակի վերակառուցումը կը նախաձեռնուի եւ կը վերաբացուի 20 Հոկտեմբեր 2011-ին՝ թանգարանին 25-ամեակի առիթով։ Երկու տարուան աշխատանքներէն եւ 20 միլիոն եւրոյի ընդհանուր գումարէն ետք, նոր տաղաւար մը կը ստեղծուի հինգ լրացուցիչ մակարդակներով (2000 մ²), նուիրուած արուեստներու՝ դասակարգուած ըստ երկիրներու։ 

 Պատկերասրահ 

կենտրոն|մինի|900x900փքս|Օրսէի թանգարանին շէնքը՝ Սեն գետէն
Ստորոգութիւն:Թանգարաններ
Ստորոգութիւն:Փարիզի թանգարաններ